Men In Black: International Kuasai Carta Box Office AS, Tapi Gagal Raih Kutipan Memberangsangkan
Walaupun filem terbaru Men In Black: International menguasai carta box office domestik Amerika Syarikat, kutipan filem tersebut jauh ketinggalan berbanding 3 filem awal francais Men In Black. MIB: International hanya mampu $28.5 juta dolar pada minggu pertama tayangannya, jauh dibelakang filem pertama Men In Black (1997) yang meraih $51 juta dolar (bersamaan $81.38 juta dolar pada tahun 2019). Bagaimanapun, filem lakonan Chris Hemsworth danTessa Thompson, berjaya mengutip $73.7 juta dipasaran antarabangsa menjadi jumlah keseluruhan kutipan minggu pertama sebanyak $102.2 juta seluruh dunia. Sementara itu, filem animasi terbaru Universal Pictures, The Secret Life of Pets 2 terus menambah jumlah kutipan apabila meraih $23.8 juta untuk pasaran domestik AS dan $8.5 juta untuk pasaran antarabangsa menjadikan jumlah keseluruhan sebanyak $154.6 juta dolar. The Secret Life of Pets 2  Filem live action Disney, Aladdin telah berjaya melepasi angka $700 juta selepas filem tersebut berjaya mengutip $64.2 juta dolar pada minggu lalu, menjadikan jumlah keseluruhan terkini sebanyak $724.8 juta dolar. Manakala filem terakhir X-Men, X-Men: Dark Phoenix dijangka tidak dapat bertahan lama dipawagam apabila hanya mampu meraih $ 33. juta dolar pada minggu minggu kedua menjadikan jumlah terkumpul sebanyak $204.3 juta seluruh dunia dan turut menjadi filem paling teruk dalam francais X-Men.